OČKOVANIE PROTI CHRÍPKE sezóna  2026/2027
Očkovať proti chrípke začíname najskôr v 2. polovici oktobra, aby sme zabezpečili účinnosť vakcíny až do apríla nasledujúceho roku.
Vakcíny proti chrípke 
Intramuskulárna  vakcína ( Infuvac, Vaxigrip...)- vakcína je plne hradená ZP

vhodná pre deti od 6 mesiacov,horná veková hranica nie je určená

Pri očkovaní by dieťa malo byť zdravé, nezávažný respiračný infekt -mierny soplík a kašlík nie je kontraindikáciou očkovania 

Nazálna- nosová vakcína  ( Fluenz..) vakcína je hradená podľa veku a Zdravotnej poisťovne

vhodná pre deti od 2 rokov do 18 rokov

Pri očkovaní by malo byť dieťa zdravé, ak je to možné nemalo by mať nádchu
Postup pri očkovaní
Keď už budú vakcíny naskladnené v lekárňach ( táto informácia sa väčšinou objaví v médiách, alebo sa ju dozviete vo svojej lekárni) napíšte nám mail na predpis vakcíny –  podľa možnosti aj o ktorý typ vakcíny máte záujem , lebo inak predpíšem vždy iba intramuskulárnu vakcínu.

Vakcínu vám predpíšeme,zároveň vám pošleme zoznam termínov z ktorých si môžete vybrať. 

Na očkovanie voláme deti mimo ordinačných hodín pre chorých, aby sme zabránili ochoreniu zdravých detí. 

Poprosíme recept vybrať do 7 dní, lebo potom expiruje a opakované predpisovanie nám pridáva prácu.

Deti do 9 rokov , ktoré ešte nikdy neboli očované proti chrípke ( platí pre oba typy vakcín) musia dostať prvý krát 2 vakcíny s odstupom 1 mesiac. Každý ďalší rok, sa  už očkujú iba 1x.

Počas očkovacej sezóny máme záujem vybaviť čo najviac detí, preto prosím o prípadnú trpezlivosť pri čakaní.

